**Ջեֆրի Գեյլ «Ջեֆ» Տարանգո** (անգլ.՝ Jeffrey Gail «Jeff» Tarango, ծնվել է 1968 թվականի նոյեմբերի 20-ին, Մանհեթեն Բիչ, ԱՄՆ), ամերիկացի նախկին պրոֆեսիոնալ թենիսիստ, թենիսի մարզիչ, մարզական մեկնաբան։ Աշխարհի նախկին թիվ 10 ռակետ զուգախաղում, Մեծ Սաղավարտի մեկ մրցաշարի եզրափակիչի մասնակից զուգախաղում (1999 թվականի Ֆրանսիայի բաց առաջնություն), ATP 16 մրցաշարերի հաղթող (որոնցից երկուսը մենախաղում), Մեծ Սաղավարտի մեկ պատանեկական մրցաշարի եզրափակիյի մասնակից զուգախաղում (1986 թվականի ԱՄՆ բաց առաջնություն)։

Կարիերա
-------

Ջեֆ Տարանգոյի կարիերան ներառում է Գրան-Պրի մրցաշարի եզրափակիչ դուրս գալը 1986 թվականին՝ դեռևս սիրողական թենիսի մակարդակում։ Դա տեղի է ունեցել Լիվինգստոնի (Նյու Ջերսի) մրցաշարում, որտեղ 19-ամյա Տարանգոն, ով տղամարդկանց մենախաղի վարկանիշում տեղ է զբաղեցրել երրորդ հարյուրյակի միջնամասում, ընթացքում հաղթանակ տանելով աշխարհի 28-րդ ռակետ Սլոբոդան Ժիվոինովիչի նկատմամբ, նախքան եզրափակիչում Անդրե Աղասիին պարտվելը, ով համաշխարհային դասակարգման աղյուսակում զբաղեցնում էր 4-րդ հորիզոնականը։ Այդ ժամանակ Տարանգոն սովորում էր Սթենֆորդում, որտեղ եղել է համալսարանական թիմի առաջատար թենիսիստներից մեկը։ Երեք տարի անընդմեջ՝ 1987-ից 1989 թվականները, նա ընդգրկվել է ԱՄՆ խորհրդանշական սիրողական հավաքականի մեջ, իսկ 1988 և 1989 թվականներին համալսարանի թիմի հետ հաղթել է NCAA թիմային առաջնությունը։ Դրանից հետո, 1989 թվականին, նա որոշում է դառնալ պրոֆեսիոնալ։

1991 թվականը Տարանգոն ավարտել է առաջին հարյուրյակին մոտ, իսկ հաջորդ տարի հաղթել է ATP երկու մրցաշարում, իսկ նոյեմբերին բարձրացել է վարկանիշային 42-րդ հորիզոնական։ Մրցակիցների շարքում, որոնց նա հաղթել է այդ մրցաշարջանում, եղել են աշխարհի 8-րդ ռակետ Պետր Կորդան (Ավստրալիայի բաց առաջնության առաջին շրջանում) և մի շարք թենիսիստներ առաջին տասնյակից։ Տարանգոյի հետագա մենախաղային կարիերան իր մեջ չի ներառել հաղթանակներ ATP մրցաշարերում, սակայն նա համարյա մինչև 1999 թվականը շարունակել է մնալ վարկանիշային առաջին հարյուրյակի թենիսիստ։ Եվս երկու անգամ (1994 և 1999 թվականներին) նրան հաջողվել է դուրս գալ ATP մրցաշարերի եզրափակիչ, իսկ նրա կողմից հաղթված մրցակիցներին ավելացել են Եվգենի Կաֆելնիկովը, 1998 թվականին, աշխարհի 6-րդ ռակետ, ում Տարանգոն հաղթել է Մայամիի սուպերմրցաշարում, և աշխարհի 9-րդ ռակետ Կարոլ Կուչերան։

Այնուամենայնիվ, Տարանգոյի մենախաղային կարիերայի ամենահիշարժան դրվագը դարձել է 1995 թվականի Ուիմբլդոնի մրցաշարի երրորդ շրջանի հանդիպումը։ Ամերիկացին, ով առաջին անգամ էր դուրս եկել Ուիմբլդոնի երրորդ շրջան, խաղում էր գերմանացի թենիսիստ Ալեքսանդր Մրոնցի հետ։ Դրանից առաջ նա մրցախաղ էր խաղացել զուգախաղում, որի ընթացքում նրա հակառակորդ Թիմ Հենմենը որակազրկվել էր (այդ թվում, նաև, Տարանգոյի պնդմամբ) և անգլիական հանդիսատեսը ջանասիրությամբ նրան սուլում էր, վրեժխնդիր լինելով իրենց սիրելիի համար։ Վերջապես Տարանգոն չի դիմանում և հանդիսատեսին առաջարկել է «բերանները փակել»։ Մրցախաղի մրցավարը՝ ֆրանսիացի Բրունո Ռեբյոն, նրան զգուշացում է արել՝ «հասարակական անպատշաճության համար»։ Տարանգոն վիճաբանության մեջ է մտել նախ մրցավար Ռեբյոի հետ, իսկ այնուհետև նաև մրցաշարի հսկիչի հետ, և, վերջ ի վերջո, ֆրանսիացում անվանել է «թենիսի ամենածախված մրցավարը»։ Ի պատասխան, Ռեբյոն նրան տուգանել է մեկ միավորով, որը Տարանգոյին արժեր գեյմ իր մատուցման ժամանակ։ Դրանից հետո Տարանգոն կորտ է նետել գնդակները, հավախում է ռակետները և լքում է մարզադաշտը, իսկ Ռեբյոն նրան որակազրկել է։ Տարանգոն, նաև, մեքենայաբար որակազրկվել է զուգախաղում։ Տարանգոյի կորտից հեռանալուց հետո նրա կինը՝ Բենեդիկտան, հարվածել է մրցավարի դեմքին։ Իր արարմունքի համար Տարանգոն ընդհանուր առմամբ տուգանվել է ավելի քան 63 հազար դոլլարով, ներառյալ անմիջապես տուգանքը 15,5 հազար դոլլար, տուգանք Թենիսի միջազգային ֆեդերացիայի (ITF) կողմից՝ 28 256 դալլար չափով, և տուգանք Պրոֆեսիոնալ թենիսիստների ասոցիացիայի (ATP) կողմից՝ 20 հազար դոլլար գումարի չափով։ ITF-ը նաև նրան զրկել է Մեծ Սաղավարտի հաջորդ երկու մրցաշարերին մասնակցությունից, ներառյալ առաջիկա Ուիմբլդոնի մրցաշարը 1996 թվականին։ Տարանգոյի նկատմամբ կիրառված տուգանքը ռեկորդային է մնացել Մեծ Սաղավարտի մրցաշարերի համար համարյա 15 տարի՝ մինչև 2009 թվականը, երբ Սերենա Ուիլյամսը տուգանվել է ավելի քան 80 հազար դոլլարով։ 1998 թվականին Տարանգոն տուգանվել է ևս երեք հազար դոլլարով՝ Ավստրալիայի բաց առաջնության առաջին շրջանում Պատրիկ Ռաֆտերին պարտված խաղից հետո իր պահվածքի համար։

1990-ական թվականների կեսերից Տարանգոն հաջողությամբ ելույթ էր ունենում զուգախաղում, մինչ 2001 թվականը հաղթանակ տանելով ATP 14 մրցաշարերում։ 1999 թվականին հասել է Ֆրանսիայի բաց առաջնության եզրափակիչ, իսկ 2001 թվականին՝ կիսաեզրափակիչ։ Առավել հաջող էին նրա ելույթները չեխ Դանիել Վացեկի հետ զույգով (երեք հաղթանակ չորս եզրափակիչներում 1998 և 1999 թվականներին) և ավստրալիացի Մայքլ Հիլի հետ զույգով (երկու հաղթանակ վեց եզրափակիչներում 2000 և 2001 թվականներին, ինչպես նաև կիսաեզրափակիչ 2001 թվականի Ֆրանսիայի բաց առաջնությունում)։ 1999 թվականի Ֆրանսիայի բաց առաջնության եզրափակիչում նրա հետ միասին խաղում էր խորվաթ Գորան Իվանիշևիչը։ 1999 թվականի մրցաշարջանի վերջում Տարանգոն, ով այդ տարվա ընթացքում վեց մրցաշարում հաղթանակ էր տարել երեք տարբեր խաղընկերների հետ, կարճ ժամանակով զուգախաղի ATP վարկանիշում մտնում է առաջին տասնյակի մեջ։ Կարիերայի վերջին տարիներին նա ելույթ է ունեցել միայն զուգախաղում, 2001 թվականի հունիսից մենախաղում մասնակցելով ընդամենը մեկ խաղի։ 2003 թվականի հունվարին Տարանգոն հայտարարել է, որ սա նրա վերջին մրցաշարջանն է ATP մրցաշարերում և կարիերան ավարտել է օգոստոսին՝ ԱՄՆ բաց առաջնության ընթացքում։

Վարկանիշը տարվա վերջին
----------------------

| Դասակարգ | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Մենախաղ** | 96 | 137 | 131 | 106 | **45** | 91 | 78 | 76 | 106 | 49 | 73 | 55 | 112 | 323 |  |  |
| **Զուգախաղ** | 487 | 481 | 248 | 604 | 527 | 224 | 163 | 42 | 54 | 75 | 52 | 17 | 37 | **14** | 62 | 99 |

Ելույթները մրցաշարերի եզրափակիչներում
-------------------------------------

| Մենախաղի մրցաշարերի եզրափակիչներ |
| --- |
| Գրան-Պրի շարքի և ATP մրցաշարերի եզրափակիչներ (6)

| Պատմություն |
| --- |
| Մեծ Սաղավարտի մրցաշարեր (0) |
| АТР Աշխարհի առաջնություն]] (0) |
| ATP Մասթերս 1000 (0+1) |
| ATP International Gold 500 (0+2) |
| ATP International 250 (2+12) |
| Գրան-Պրի (0) |

| Տիտղոսներըստ ծածկույթների | Տիտղոսներ ըստմրցաշարերիանց կացման վայրի |
| --- | --- |
| Հարդ (2+6) | Մարզասրահ (0+4) |
| Գրունտ (0+6) |
| Խոտածածկ (0) | Բաց երկինք (2+10) |
| Գորգ (0+2) |

| Արդյունք | № | Ամսաթիվ | Մրցաշար | Ծածկույթ | Մրցակից | Հաշիվ |
| --- | --- | --- | --- | --- | --- | --- |
| Պարտություն | 1. | 1988 օգոստոսի 15 | Լիվինգստոն, ԱՄՆ | Հարդ | Ամերիկայի Միացյալ Նահանգներ Անդրե Աղասի | 2-6 4-6 |
| Պարտություն | 2. | 1991 ապրիլի 15 | Սեուլ, Կորեա | Հարդ | Գերմանիա Պատրիկ Բաուր | 4-6 6-1 6-7(5) |
| Հաղթանակ | 1. | 1991 դեկտեմբերի 30 | Վելինգտոն, Նոր Զելանդիա | Հարդ | Ռուսաստան Ալեքսանդր Վոլկով | 6-1 6-0 6-3 |
| Հաղթանակ | 2. | 1992 հոկտեմբերի 12 | Թել Ավիվ, Իսրայել | Հարդ | Ֆրանսիա Ստեֆան Սիմիան | 4-6 6-3 6-4 |
| Պարտություն | 3. | 1994 սեպտեմբերի 12 | Grand Prix Passing ShotԲորդո, Ֆրանսիա | Հարդ | Հարավաֆրիկյան Հանրապետություն Ուեյն Ֆերեյրա | 0-6 5-7 |
| Պարտություն | 4. | 1999 հուլիսի 26 | Ումագ, Խորվաթիա | Գրունտ | Շվեդիա Մագնուս Նորման | 2-6 4-6 |

 |

| Զուգախաղի մրցաշարերի եզրափակիչներ |
| --- |
| Մեծ Սաղավարտի զուգախաղի մրցաշարերի եզրափակիչներ (1)

| Արդյունք | № | Թվական | Մրցաշար | Ծածկույթ | Խաղընկեր | Մրցակիցներ | Հաշիվ |
| --- | --- | --- | --- | --- | --- | --- | --- |
| Պարտություն | 1. | 1999 | Ֆրանսիայի բաց առաջնություն | Գրունտ | Խորվաթիա Գորան Իվանիշևիչ | Հնդկաստան Մահեշ Բհուպատի  Հնդկաստան Լեանդեր Պաես | 2-6 5-7 |

ATP մրցաշարերի զուգախաղի եզրափակչներ (26)

| Արդյունք | № | Ամսաթիվ | Մրցաշար | Ծածկույթ | Խաղընկեր | Մրցակիցներ | Հաշիվ |
| --- | --- | --- | --- | --- | --- | --- | --- |
| Պարտություն | 1. | 1994 հունիսի 13 | Hypo Group Tennis InternationalՍենտ Պյոլտեն, Австрия | Գրունտ | Մալայզիա Ադամ Մալիկ | Չեխիա Վոյտեխ Ֆլեգլ  Ավստրալիա Էնդրյու Ֆլորենտ | 6-3 1-6 4-6 |
| Հաղթանակ | 1. | 1995 ապրիլի 24 | Սեուլ, Հարավային Կորեա | Հարդ | Կանադա Սեբաստիեն Լարո | Ավստրալիա Ջոշուա Իգլ  Ավստրալիա Էնդրյու Ֆլորենտ | 6-3 6-2 |
| Հաղթանակ | 2. | 1995 հուլիսի 17 | Legg Mason Tennis ClassicՎաշինգտոն, ԱՄՆ | Հարդ | Ֆրանսիա Օլիվիե Դելատր | Չեխիա Պետր Կորդա  Չեխիա Ցիրիլ Սուկ | 1-6 6-3 6-2 |
| Հաղթանակ | 3. | 1995 սեպտեմբերի 11 | Բուխարեստ, Ռումինիա | Գրունտ | Ամերիկայի Միացյալ Նահանգներ Մարկ Կիլ | Չեխիա Դանիել Վացեկ  Չեխիա Ցիրիլ Սուկ | 6-4 7-6 |
| Հաղթանակ | 4. | 1996 հուլիսի 8 | Բոստադ, Շվեդիա | Գրունտ | Շվեդիա Դավիդ Էկերոտ | Ավստրիա Ջոշուա Իգլ Շվեդիա Պետեր Նյուբորգ | 6-4 3-6 6-4 |
| Հաղթանակ | 5. | 1996 սեպտեմբերի 9 | Բուխարեստ, Ռումինիա (2) | Գրունտ | Շվեդիա Դավիդ Էկերոտ | Հարավաֆրիկյան Հանրապետություն Դևիդ Ադամս  Նիդերլանդներ Մենո Օստինգ | 7-6 7-6 |
| Պարտություն | 2. | 1997 ապրիլի 7 | Հոնկոնգ | Հարդ | Գերմանիա Կարստեն Բրաշ | Չեխիա Դանիել Վացեկ Չեխիա Մարտին Դամ | 3-6 4-6 |
| Պարտություն | 3. | 1998 հունվարի 12 | Heineken OpenՕքլենդ, Նոր Զելանդիա | Հարդ | Նիդերլանդներ Թոմ Նեյսեն | Ամերիկայի Միացյալ Նահանգներ Պատրիկ Հելբրայթ  Նոր Զելանդիա Բրետ Սթիվեն | 4-6 2-6 |
| Պարտություն | 4. | 1998 հուլիսի 27 | Mercedes-Benz CupԼոս Անջելես, ԱՄՆ | Հարդ | Չեխիա Դանիել Վացեկ | Ավստրալիա Պատրիկ Ռաֆտեր  Ավստրալիա Սենդոն Ստոլ | 4-6 4-6 |
| Հաղթանակ | 6. | 1998 նոյեմբերի 9 | Կրեմլի գավաթ Մոսկվա, Ռուսաստան | Գորգ(i) | Ամերիկայի Միացյալ Նահանգներ Ջարեդ Պալմեր | Չեխիա Դանիել Վացեկ Ռուսաստան Եվգենի Կաֆելնիկով | 6-4 6-7 6-2 |
| Հաղթանակ | 7. | 1999 հունվարի 11 | Heineken OpenՕքլենդ, Նոր Զելանդիա | Հարդ | Չեխիա Դանիել Վացեկ | Չեխիա Իրժի Նովակ  Չեխիա Դավիդ Ռիկլ | 7-5 7-5 |
| Հաղթանակ | 8. | 1999 փետրվարի 8 | Սանկտ Պետերբուրգ, Ռուսաստան | Գորգ(i) | Չեխիա Դանիել Վացեկ | Նիդերլանդներ Մենո Օստինգ Ռումինիա Անդրեյ Պավել | 3-6 6-3 7-5 |
| Հաղթանակ | 9. | 1999 ապրիլի 12 | Տոկիո, Ճապոնիա | Հարդ | Չեխիա Դանիել Վացեկ | Զիմբաբվե Ուեյն Բլեյք  Ամերիկայի Միացյալ Նահանգներ Բրայան Մակֆի | 4-3 — отказ |
| Պարտություն | 5. | 1999 մայիսի 24 | Ֆրանսիայի բաց առաջնությունՓարիզ, Ֆրանսիա | Գրունտ | Խորվաթիա Գորան Իվանիշևիչ | Հնդկաստան Մահեշ Բհուպատի  Հնդկաստան Լեանդեր Պաես | 2-6 5-7 |
| Հաղթանակ | 10. | 1999 հուլիսի 5 | Բոստադ, Շվեդիա (2) | Գրունտ | Հարավաֆրիկյան Հանրապետություն Դևիդ Ադամս | Շվեդիա Նիկլաս Կուլտի  Շվեդիա Միքաել Թիլստրյոմ | 7-6(6) 6-4 |
| Հաղթանակ | 11. | 1999 սեպտեմբերի 13 | Բորնմուտ, Մեծ Բրիտանիա | Գրունտ | Հարավաֆրիկյան Հանրապետություն Դևիդ Ադամս | Գերմանիա Միխաել Կոլման  Շվեդիա Նիկլաս Կուլտի | 6-3 6-7(5) 7-6(5) |
| Հաղթանակ | 12. | 1999 սեպտեմբերի 27 | Թուլուզա, Ֆրանսիա | Հարդ(i) | Ֆրանսիա Օլիվիե Դելատր | Հարավաֆրիկյան Հանրապետություն Դևիդ Ադամս Հարավաֆրիկյան Հանրապետություն Ջոն Լաֆնի դե Յագեր | 6-3 7-6(2) 6-4 |
| Պարտություն | 6. | 2000 հունվարի 10 | Heineken OpenՕքլենդ, Նոր Զելանդիա | Հարդ | Ֆրանսիա Օլիվիե Դելատր | Ամերիկայի Միացյալ Նահանգներ Ռիկ Լիչ  Հարավաֆրիկյան Հանրապետություն Էլիս Ֆերեյրա | 5-7 4-6 |
| Պարտություն | 7. | 2000 հոկտեմբերի 9 | Տոկիո, Ճապոնիա | Հարդ | Ավստրալիա Մայքլ Հիլ | Հնդկաստան Մահեշ Բհուպատի Հնդկաստան Լեանդեր Պաես | 4-6 7-6(1) 3-6 |
| Հաղթանակ | 13. | 2000 նոյեմբերի 20 | Բրայթոն, Մեծ Բրիտանիա | Հարդ(i) | Ավստրալիա Մայքլ Հիլ | Ամերիկայի Միացյալ Նահանգներ Պոլ Գոլդստեյն  Ամերիկայի Միացյալ Նահանգներ Ջիմ Թոմաս | 6-3 7-5 |
| Պարտություն | 8. | 2000 փետրվարի 12 | Open 13Մարսել, Ֆրանսիա | Հարդ(i) | Ավստրալիա Մայքլ Հիլ | Ֆրանսիա Ժյուլեն Բուտե  Ֆրանսիա Ֆաբրիս Սանտորո | 6-7(7) 5-7 |
| Հաղթանակ | 14. | 2001 ապրիլի 9 | Grand Prix Hassan IIԿասաբլանկա, Մարոկկո | Գրունտ | Ավստրալիա Մայքլ Հիլ | Արգենտինա Պաբլո Ալբանո  Ավստրալիա Դևիդ Մակֆերսոն | 7-6(2) 6-3 |
| Պարտություն | 9. | 2001 հուլիսի 9 | UBS OpenԳշտադ, Շվեյցարիա | Գրունտ | Ավստրալիա Մայքլ Հիլ | Ռուսաստան Մարատ Սաֆին  Շվեյցարիա Ռոջեր Ֆեդերեր | 1-0 — отказ |
| Պարտություն | 10. | 2001 հուլիսի 16 | Mercedes Cup | Գրունտ | Ավստրալիա Մայքլ Հիլ | Արգենտինա Գիլիերմո Կանիաս  Գերմանիա Ռայներ Շուտլեր | 6-4 6-7(1) 4-6 |
| Պարտություն | 11. | 2001 հոկտեմբերի 1 | Կրեմլի գավաթՄոսկվա, Ռուսաստան | Գորգ(i) | Հնդկաստան Մահեշ Բհուպատի | Բելառուս Մաքսիմ Միրնի  Ավստրալիա Սենդոն Ստոլ | 3-6 0-6 |
| Պարտություն | 12. | 2001 հոկտեմբերի 15 | Stuttgart MastersՇտուտգարտ, Գերմանիա | Հարդ(i) | Հարավաֆրիկյան Հանրապետություն Էլիս Ֆերեյրա | Բելառուս Մաքսիմ Միրնի  Ավստրալիա Սենդոն Ստոլ | 6-7(0) 6-7(4) |

 |

Հետագա կարիերա
--------------

Արդեն իր խաղային կարիերայի վերջին տարվա ընթացքում Ջեֆ Տարանգոն ելույթներթ համատեղել է մարզչական աշխատանքի հետ։ Այդ ժամանակ նա աշխատել է մարոկկոցի Յունես էլ Այնաուիի հետ, ով նրա ղեկավարությամբ հասել է մինչև 2003 թվականի Ավստրալիայի բաց առաջնության քառորդ եզրափակիչ։ Ավարտելով խաղային կարիերան, Տարանգոն հայտարարել է, որ մտադիր չէ մարզիչ աշխատել, քանի որ ցանկանում է հանգիստ ապրել կնոջ և հինգամյա դուստր Նինայի հետ։ Ապահովագրական բիզնեսում մի քանի տարի աշխատելուց հետո, սակայն, նա վերադառնում է թենիս։ Տարանգոն մարզել է երկու երիտասարդ ամերիկացի թենիսիստների՝ Ռայան Թեթչեր և Էդվարդ Կելի, որի համար նույնիսկ կորտ է վերադարձել, իր խնամարկյալների հետ խաղալով զուգախաղի մրցաշարերում։ 2008 թվականին, Կելիի հետ զույգով, Տարանգոն հաղթել է ITF Futures կարգի մրցաշարում։ Թենիսիստների շրջանում, ում հետ նա աշխատել է որպես մարզիչ, եղել է ևս մեկ ամերիկացի՝ Վինսենտ Սպեյդի և Մարիա Շարապովան։ Ջեֆ Տարանգոն մինչ այժմ, ժամանակ առ ժամանակ, կորտ է դուրբ գալիս վետերանների մրցաշարերում և 2014 թվականին, նույնիսկ, մենախաղի մրցաշարի տիտղոս է նվաճել ԱՄՆ ազգային առաջնությունում, 45 և բարձր տարիքային խմբում։

Տարանգոն ակտիվորեն մասնակցում է Միացյալ Նահանգների թենիսի ասոցիացիայի (USTA) աշխատանքներին, որտեղ 2011 թվականին մտնում էր տնօրենների խորհրդի մեջ։ Նա նաև եղել է USTA-ի ներկայացուցիչը ԱՄՆ Օլիմպիական կոմիտեում, իսկ ավելի ուշ՝ նրա փոխ-նախագահը։ Տարանգոն որպես մեկնաբան է աշխատում այնպիսի հեռուստատեսային ցանցերում, ինչպիսին են BBC, ESPN, Fox Sports և Tennis Channel։ Նա ապրում է իր հայրենի Մանհեթեն Բիչ (Կալիֆորնիա) քաղաքում՝ կնոջ և հինգ երեխաների հետ։

Ծանոթագրություններ
------------------

1. 1 2  ATP վեբկայք
2. 1 2 3  «Jeffrey G. Tarango, Director at Large»։ United States Tennis Association։ Վերցված է 2014 թ․ սեպտեմբերի 19
3. ↑  Julie Cart. (1995 թ․ հուլիսի 2)։ «Wimbledon Takes a Slap in the Face : Tennis: Tarango becomes first to walk off court, then accuses umpire of favoritism»։ *Los Angeles Times*։ Վերցված է 2014 թ․ սեպտեմբերի 19
4. ↑  «Tennis; Fines for Tarango Increase to $63,000»։ *The New York Times*։ 1995 թ․ օգոստոսի 24։ Վերցված է 2014 թ․ սեպտեմբերի 19
5. ↑  «Serena fined, faces Open suspension»։ ESPN։ 2009 թ․ նոյեմբերի 30։ Վերցված է 2014 թ․ սեպտեմբերի 19
6. 1 2 3  Darren Rovell. (2003 թ․ օգոստոսի 28)։ «Tarango quietly retires»։ ESPN։ Վերցված է 2014 թ․ սեպտեմբերի 19
7. ↑  ATP պրոֆիլը

Արտաքին հղումներ
----------------

Ջեֆ Տարանգոն ATP կայքում
Ջեֆ Տարանգոն ITF կայքում Archived 2016-12-19 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ATP · ITF |

 |